# Synology Assistant

A Synology Assistant segítségével egyszerűen kezelhető(ek) a Synology NAS(ok) a helyi hálózaton (LAN), különösen ha több számítógép működik a LAN-on belül. A Synology Assistant segítségével DSM-et telepíthet, nyomtatókat oszthat meg, WOL-t állíthat be, fényképeket tölthet fel.

A súgó fájl megtekintése témakörönként:

- Alapvető ellenőrzés
- Kezelés
- WOL
- Nyomtató eszköz
- Egyéni beállítások

## Alapvető ellenőrzés

A Synology Assistance csak a rendszertálcán jelenik meg, a folyamat pedig a háttérben zajlik, és az alábbiakban felsorolt gyors menüműködést kínálja:

- Nyomtatók hozzáadása/bontása (nyomtatók maximális száma: 2)
- Synology Assistant megnyitása a főmenüben

Vissza az elejére ▲

## Kezelés

A Kezelés fülben az alábbi műveleteket hajthatja végre:

- Synology NAS(ok) keresése helyi hálózatban (LAN-ban)
- Csatlakozás egy Synology NAS-hoz.
- Meghajtó feltérképezése
- WOL beállítása

#### Synology NAS(ok) keresése helyi hálózatban (LAN-ban)

- A Synology NAS(ok) listáját a Keresés-re kattintva frissítheti.

#### Csatlakozás egy Synology NAS-hoz.

A Synology Assistant-ban az alábbi módokon csatlakoztathatja a Synology NAS-t:

- Válasszon egy Synology NAS-t a listáról, majd kattintson a Csatlakozás-ra
- Kattintson duplán a Synology NAS-re a listán

Amikor a Synology NAS-t sikeresen csatlakoztatták, az alapértelmezett böngésző a Synology NAS kezelő bejelentkezési oldalára lép.

#### Meghajtó feltérképezése

Hálózati meghajtóként térképezhet fel egy megosztott mappát, és a számítógépén lévő belső meghajtóként férhet hozzá.

#### WOL beállítása

A Synology NAS távolból történő felébresztéséhez beállíthatja a WOL-t.

1. Válasszon ki egy Synology NAS-t a kiszolgáló listából, majd kattintson a WOL beállítása lehetőségre.
2. A telepítés elvégzéséhez kövesse a Telepítés Varázslót.
3. Nézze meg a WOL fejezetet további információkért.

#### DSM telepítése

Ha a Synology NAS nem telepítette a Synology NAS kezelőt (DSM-et), Nincs telepítve vagy Konfiguráció elveszett jelzést kap a szerverlista Állapot oszlopában. Ha telepíteni szeretné a DSM-et a Synology Assistant-ban, kövesse az alábbi lépéseket:

1. A Kezelés fülön kattintson duplán egy Nincs telepítve vagy Konfiguráció elveszett címkéjű Synology NAS-re a kiszolgáló lista Állapot oszlopa alatt.
2. A telepítési folyamat elindításához kövesse a Telepítés Varázslót. Ha a kiválasztott Synology NASnek egynél több rekesze van, állapota pedig Nincs telepítve, akkor A telepítés után Synology Hybrid RAID (SHR) kötet létrehozása lehetőséget is bejelölheti - ekkor a DSM telepítése után létrejön egy SHR-kötet. Az SHR egy olyan intelligens kötettípus, amely különböző méretű merevlemezek kombinálása esetén optimalizálja a kötetméretet.

Ha a telepítés elkezdődik, ön a Telepítés párbeszédpanelre kerül. A baloldali rész mutatja a kiszolgáló nevét és a telepítés folyamatát. A jobboldali rész mutatja a telepítési folyamat részleteit. Kattintson Bezárás gombra a Kezelés fülre történő visszatéréshez.

#### Telepítés leállítása

A Vissza gombra kattintva szakítsa meg a szerverek telepítését, amelyek befejezték a telepítést vagy hibát észleltek a telepítés alatt.

#### Helyreállító rendszer

Ha az ön Synology NAS-jén lévő Synology DiskStation Manager (DSM) korábbi verziójú, mint az újonnan telepített merevlemez(ek)en lévő, a szervert Helyreállítható-ként jelzi a szerver lista Állapot oszlopában. Ez megtörténhet, ha megpróbálja átvinni az eredeti merevlemezét az egyik Synology NAS-ről a másikra. A rendszer helyreállításához kövesse a lépéseket:

1. A Kezelés fülön kattintson duplán egy Helyreállítható címkéjű Synology NAS-re a kiszolgáló lista Állapot oszlopa alatt.
2. Ha a helyreállítás elkezdődik, ön a Rendszer helyreállítása párbeszédpanelre kerül.
3. A rendszer helyreállítás befejezéséhez kövesse a varázslú lépéseit.

#### Rendszerátköltöztetés végrehajtása

Ha régi Synology NASjét újra cseréli, akkor a régi Synology NASből kiveheti a merevlemezeket, beszerelheti őket az újba, majd a Synology Assistant segítségével megkeresheti az új Synology NASt (a Költöztethető állapot segítségével), és a merevlemezen található rendszerkonfigurációkat átköltöztetheti. Az átköltöztetési folyamat befejezése után a régi Synology NAS legtöbb beállítása helyreállítható az újon.

#### Synology NAS állapotának ellenőrzése

Az alábbi táblázat mutatja a Synology NAS állapotjelzéseit a Synology Assistant-ben. Érdemes figyelemmel kísérni a listát különböző műveletek végrehajtása során.

Állapotjelző táblázat

Állapot | Állapotjelzés
Bootolás | A rendszer bootol.
Kvóta ellenőrzése | A rendszer a merevlemez kvótát ellenőrzi.
Fájlrendszer ellenőrzése ([szám] perc van hátra) | A rendszer a fájlrendszert ellenőrzi. A folyamatból még a kijelzett számú perc van hátra.
Konfigurációs hiba | Konfigurálás közben hiba történt. A beállítások újraalkalmazásához kattintson duplán a kiszolgálóra.
A csatlakozás nem sikerült | Hálózati konfigurációs hiba.
Konfiguráció elveszett | Konfigurálás közben hiba történt. A DSM újratelepítéséhez kattintson duplán a Synology NAS-re.
Kapcsolati állapot lekérdezése | A rendszer a kapcsolati állapotot érzékeli.
Nem alkalmazható | A WOL be van állítva, de a jelenlegi állapot ismeretlen.*
Nincs telepítve | A rendszer még nincs telepítve.
Hálózaton kívüli | A rendszer hálózaton kívül működik.
Memóriateszt végrehajtása (x%) | A memória teszt előrehaladása jelenleg x%.
Kész | A rendszer telepítve van és használatra kész.
Helyreállítható | A rendszer helyreállítható.
Költöztethető | A merevlemezeken található rendszerkonfigurációk átköltöztethetők erre a Synology NASre.
Szolgáltatások indítása | A rendszer indítja a szolgáltatásokat.
Frissítés | A Synology NAS frissíti a DSM-et.
Ellenőrzés állapota | A Synology NAS telepítés/konfigurálás alatt áll. Nyomja meg az állapot ellenőrzéséhez.

#### Megjegyzés:

Nézze meg a WOL fejezetet további információkért.

Vissza az elejére ▲

## WOL

A WOL (Wake on LAN) funkció beállításával távolról kapcsolhat be egy kiszolgálót.

#### WOL beállítása helyi hálózaton belül

Mielőtt a WOL telepítésre kerülne a Synology Assistant alkalmazásra, kérjük, győződjön meg róla, hogy a DSM-ben kiválasztotta a Wake on LAN engedélyezése jelölőnégyzetet. Ez a Vezérlőpult > Tápfeszültség menüpontban található.

1. A Kezelés fülön válasszon ki egy Synology NAS-t a kiszolgáló listából, majd kattintson a WOL beállítása lehetőségre. A felbukkanó ablak megjeleníti a hálózat típusát és a Synology NAS MAC címét.
2. Jelölje be a Kiszolgáló ébresztése jelölőnégyzetet, ha a WOL beállítása után azonnal be szeretné kapcsolni a Synology NAS-t.
3. A beállítás befejezéséhez kattintson az OK gombra.
4. A kiszolgáló WOL állapota “WOL”-ra változik a Kezelés fülön.

#### Megjegyzés:

1. Nem minden Synology NAS támogatja a WOL funkciót. Nézze meg a WOL állapot táblázatot és a Synology weboldalát további információkért.
2. A jobb gombbal is rákattinthat egy Synology NAS-re, és kiválaszthatja a WOL > Beállítás lehetőséget.
3. A “Shift” vagy a “Ctrl” lenyomásával több szerverhez is beállíthatja a WOL funkciót. A rendszer kihagyja a párbeszédablakot. és azonnal hozzáadja az összes kiválasztott kiszolgálót a WOL listához.

#### Kiszolgáló felébresztése

1. A Kezelés fülön kattintson a kiszolgáló listában a jobb gombbal a bekapcsolni kívánt kiszolgálóra, majd válassza ki a WOL > Felébresztés lehetőséget.
2. A kiszolgáló WOL állapota “Folyamatban X%” értékre változik, így jelezve a felébresztési folyamatot.

Ha a WOL kész, a WOL állapota “WOL”-ra változik. Nézze meg a WOL állapot táblázatot további információkért.

WOL állapot táblázat

WOL állapota | Állapotjelzés
WOL | 1. WOL beállítva. 2. Kiszolgáló bekapcsolva.
-- | 1. WOL nincs beállítva. 2. A kiszolgáló nem támogatja a WOL funkciót.
Folyamatban X% | A kiszolgáló bekapcsol. Az ébresztés folyamatban X%.
Ki | A kiszolgáló kikapcsolva.
Nem alkalmazható | A WOL be van állítva, de a jelenlegi állapot ismeretlen.

#### WOL funkció eltávolítása egy kiszolgálóról

1. A Kezelés fülön kattintson a kiszolgáló listában a jobb gombbal a WOL funkciótól megszabadítani kívánt kiszolgálóra, majd válassza ki a WOL > Eltávolítás lehetőséget.
2. A kiszolgáló WOL állapota a következőre változik: “--”.

Vissza az elejére ▲

## Nyomtató eszköz

A Synology Assistant-ban a nyomtató eszköz a Synology NAS-hoz csatlakozó nyomtatók központi kezelését kínálja. Az egyszerű és többfunkciós nyomtatókat is támogatják. Ha szeretne megosztani egy Synology Assitant-tal a helyi hálózatban lévő Synology NAS-hoz kapcsolt nyomtatót, kövesse az alábbi útmutatásokat:

#### Nyomtató hozzáadása

1. Kapcsolja a nyomtatót a Synology NAS-hoz.
2. A DSM-ben állítsa be a nyomtató üzemmódot. Ehhez lépjen a Főmenü > Vezérlőpult > Külső eszközök lehetőségre. Itt a kapcsolt nyomtató a Külső eszközök fülön látható.
3. Válassza ki a nyomtatót és kattintson az USB nyomtató kezelője gombra, majd válassza a Nyomtató beállítása lehetőséget, ezzel kiválaszthatja a nyomtató működési üzemmódját. Ha csak a nyomtatás funkciót használja, válassza a Hálózati nyomtató üzemmódot. Válassza a Network MFP* lehetőséget, ha a nyomtatás/szkennelés/fax funkciókat szeretné használni.
4. Ekkor visszaléphet a Synology Assistant-ba, ahol beállíthatja a nyomtató megosztását. Lépjen a Nyomtató eszköz fülre. Kattintson a Hozzáadás gombra, majd kövesse a Telepítés varázsló lépéseit, ha nyomtatót szeretne hozzáadni a számítógéphez. A nyomtató előszöri hozzáadása során készítse elő a nyomtató illesztőprogramját telepítésre.

#### Nyomtató hozzáadása/bontása

Nyomtatás és faxküldés során a műveleteket úgy is végrehajthatja, hogy nem adja hozzá manuálisan a nyomtatót a Synology Assistantban. Azonban amikor a szkennert szeretné használni, vagy faxot szeretne fogadni többfunkciós nyomtatón, kizárólag saját felhasználásúként kell hozzáadnia a nyomtatót, hogy így a munkákat mások nem tudják megszakítani.

Amikor a nyomtatót a Synology Assistantban manuálisan adják hozzá, azt jelenti, hogy a nyomtatót a helyi hálózatban (LAN) megosztó felhasználók nem férnek hozzá ugyanahhoz a nyomtatóhoz. Így a munkavégzést követően ne felejtse el szétkapcsolni a nyomtatót.

A nyomtatót az alábbi módokon adhatja hozzá/bonthatja szét:

1. A Synology Assistant-ban lépjen a Nyomtató eszköz fülre.
2. Válassza ki a hozzáadni kívánt nyomtatót, és kattintson a Hozzáadás gombra. A Synology Assistant elkezdi csatlakoztatni a nyomtatót. Az állapot oszlop mutatja a művelet állapotát.
3. Amikor a nyomtatót hozzáadták, a Hozzáadás gomb átváltozik Szétbontás-ra. Erre kattintva szétkapcsolhatja a hozzáadott nyomtatót.

#### Megjegyzés:

- Az állapot oszlopban, ha a nyomtató jelölése Elérhető, azt jelenti, hogy a nyomtatót kizárólag saját használatára adhatja hozzá.
- Ha a jelölés Hozzáadott, azt jelenti, hogy a nyomtatót már hozzákapcsolta a számítógéphez.
- Ha a nyomtató éppen nem érhető el, kattintson a Hozzáadás gombra, amikor hozzáadja a nyomtatót a csatlakozási várólistára.

#### Nyomtató eltávolítása

1. Válassza ki azt a nyomtatót, amelyet szeretne eltávolítani a listáról.
2. Kattintson az Eltávolítás gombra, ha törölni szeretné a nyomtatót a listáról.

#### Nyomtató szerkesztése információ

Amikor a Synology Assistant nem tudja automatikusan rögzíteni a nyomtató IP címét, itt manuálisan beállíthatja az IP-t.

1. Válassza ki azt a nyomtatót, amelyet szeretne eltávolítani a listáról.
2. Kattintson a Szerkesztés gombra, majd írja be a nyomtató helyes IP címét.

#### Megjegyzés:

- A Network MFP csak Windows felhasználók számára áll rendelkezésre.
- A nyomtató beállítása előtt látogasson el a Synology Inc. oldalra, ahol megtalálható a kompatibilis nyomtatók listája.
- Az USB hub nem támogatott, amikor nyomtatót megosztásra csatlakoztatnak.
- A csatlakoztatott nyomtató memóriakártya funkciója nem támogatott.

Vissza az elejére ▲

## Preferenciák

A következő beállítások beállításához rákattinthat a Preferenciák gombra (az eszköz ikonnal).

- Alapértelmezett funkciók fül: Válassza ki a Synology Assistantban megjeleníteni kívánt funkciók fülét.
- Nyelv: Válasszon egy alapértelmezett nyelvet a Synology Assistant felhasználói interfészén láthatók közül. Az új beállítás életbe lépése előtt újra kell indítania a Synology Assistant alkalmazást.
- Memóriateszt: Ha bejelöli a jelölőnégyzetet, akkor a Synology Assistant legközelebbi indításakor megjelenik a Memóriateszt gomb a Kezelés fülön. Kiválaszthat egy kiszolgálót és a kiválasztott kiszolgálón végrehajtandó memória diagnosztikai teszt elvégzése érdekében rákattinthat a gombra. A kiszolgáló újraindításra kerül és megkezdődik a teszt, a teszt folyamata pedig megjelenik a kiszolgáló lista Status oszlopában.

#### Megjegyzés:

1. A memória teszt befejezése néhány perctől kezdve akár órákig is eltarthat, a kiszolgáló fizikai memóriaméretétől függően. A teszt közben a kiszolgáló mindenféle hozzáférést megtagad.
2. A Memóriateszt csak a DSM2.2-0914 és újabb firmware alkalmazást futtató Synology NAS alkalmazáson hozzáférhető.

Vissza az elejére ▲